stanford-oval/wikipedia huggingface dataset:
ניגוד עניינים
בישראל > בדיקת ניגוד עניינים בארגון

הפסיקה בישראל פיתחה רצף מבחנים לבדיקת ניגודי עניינים בגופים מנהליים:
א. מיפוי כל תפקיד והבנת התחומים שכל אחד מן התפקידים כולל בהתאם להיקף הפוטנציאלי של כל תפקיד.
ב. השוואת שתי מערכות התפקיד אחת לשנייה ומציאת נקודות הניגוד העניינים.
ג. בחינת נקודות הניגוד בהתאם למבחן משולש:
האינטנסיביות של המגע בין נקודות הניגוד.
סוג העניינים לגביהם קיימים ניגודי העניינים.
כמות העניינים שלגביהם קיים ניגוד עניינים.
בישראל > הסדרים למניעת ניגוד עניינים

שרים וסגני שרים: לצורך מניעת ניגוד עניינים אצל שרים וסגני שרים הוקמה, בשנות ה-80 המוקדמות, "ועדת אשר", בראשות שופט בית המשפט העליון שלמה אשר, לגיבוש המלצות לשמירת טוהר המידות של שרים וסגניהם. על פי המלצות הוועדה נאלץ שר האוצר בזמנו יגאל הורביץ למכור את מפעליו לבניו, לפני כניסתו לתפקיד שר המסחר והתעשייה ב־1977.
פקידי ציבור ושירות המדינה: בחודש יוני 2006 הוציא היועץ המשפטי לממשלה הנחיה מספר 1.1555 בדבר עריכת הסדרים למניעת ניגוד עניינים בשירות המדינה.
נבחרי ציבור ברשויות מקומיות: בחקיקה ובפסיקה ישנן הגבלות רבות שמטרתן למנוע ניגודי עניינים אצל נבחרים ברשויות מקומיות. בשנת 1984 קבע מרכז השלטון המקומי כללים למניעת ניגוד עניינים. אמנם מרכז השלטון המקומי אינו גוף סטטוטורי שהוקם על פי חוק, אך לכלליו דלעיל תוקף וכיבוד מצד הרשויות המקומיות.
שופטים: כדי למנוע מצב בו שופט דן בתיקים בהם יש לו זיקה, השופטים ממלאים וולנטרית "רשימת מניעויות" המוגשת להנהלת בתי המשפט, ובה השופטים מפרטים אישים וארגונים שלדעתם הם מצויים איתם בניגודי עניינים. בשנת 2020 בעקבות טענות על אופן קביעת המניעויות ואי עמידה בהן, פרסמה הנהלת בתי המשפט את רשימת המניעויות של שופטי בית המשפט העליון.
לקריאה נוספת

רענן הר-זהב, המשפט המנהלי, עמודים 357–397.
דפנה ברק-ארז, דורון נבות ומרדכי קרמניצר (עורכים), ניגוד עניינים במרחב הציבורי: משפט, תרבות אתיקה ופוליטיקה, ירושלים: המכון הישראלי לדמוקרטיה.
אליעזר שופט  ניגוד עניינים אצל שופטים ואצל עובדי ציבור: השוואה בין המשפט הישראלי למשפט העברי האוניברסיטה העברית (עבודת תזה) 2023
הערות שוליים

↑  – בג"ץ 531/79 סיעת ה"ליכוד" בעירית פתח תקווה נ' מועצת עירית פתח תקווה
↑  אליקים רובינשטיין, פרשת ויצמן-סרוסי-אונגר, באתר News1 מחלקה ראשונה, 23 בספטמבר 2000
↑  בג"ץ י' פריצקי נ' הוועדה המחוזית לתכנון ובניה ירושלים
↑  מדינת ישראל נ' בן עטר
↑
↑  מדינת ישראל נ' שמעון שבס, זיכוי בהרכב מצומצם
↑  מדינת ישראל נ' שמעון שבס. הרשעה, הרכב מורחב
↑  מדינת ישראל נ' צחי הנגבי
↑  פרשת דרעי
↑  פקודת הרופאים – ויקיטקסט, באתר he.wikisource.org
↑  שי ניב, ‏מנהל ביה"ח וולפסון: "רופא צריך לעבוד במקום אחד, נקודה", באתר גלובס, 22 בנובמבר 2014
↑  Christine Vogeli, Greg Koski, Eric G. Campbell, Policies and management of conflicts of interest within medical research institutional review boards: results of a national study, Academic Medicine: Journal of the Association of American Medical Colleges 84, 2009-04, עמ' 488–494 doi: 10.1097/ACM.0b013e31819a8ae7 (באנגלית)
↑  אבי סופר, עיניים עצומות לרווחה: מה שוות החלטות הוועדה למניעת ניגוד עניינים אם אינן שקופות, באתר "המקום הכי חם בגיהנום", 8 בדצמבר 2022
↑  רשימת מניעויות – שופטי בית המשפט העליון, באתר הרשות השופטת, 29 ביוני 2020;
חן מענית, ‏רשימת ניגודי העניינים של שופטי העליון: עורכי דין, חברות ביטוח וקופות חולים, באתר גלובס, 29 ביוני 2020
↑  באתר הספרייה הלאומית
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
| --- | --- |
בקרת זהויות :  NLI: 987007555323805171  BnF: cb11978375z (data)  GND: 4123438-8  LCCN: sh85030963  NARA: 10638597  NDL: 00576206  NKC: ph182329  SUDOC: 027825221
סמואל בראון

סמואל בראון (נולד ב-3 במרץ 1998) הוא כדורגלן ישראלי, המשחק בעמדת הקשר בהפועל ראשון לציון. אחיו הבכור הוא הכדורגלן וובה בראון.
קריירה

בראון התחיל את הקריירה שלו בקבוצת הילדים של הפועל רמת גן, ובעונת 2014/2015 עבר לקבוצת הנוער של עירוני קריית שמונה. ב-11 במרץ 2018, בראון ערך את הופעת הבכורה שלו בקבוצה הבוגרת בניצחון 0–3 על הפועל עכו במסגרת ליגת העל. עד לסיום עונה זו, רשם שבע הופעות בקבוצה הבוגרת. בעונת 2018/2019 הפך לשחקן הרכב בקבוצה ורשם 30 משחקי ליגה. ב-27 באוקטובר 2018 כבש בראון את שער הבכורה שלו בליגת העל, בניצחון 0–3 על בני סכנין.ב-13 ביולי 2023 חתם בהפועל פתח תקווה.בספטמבר2024 חתם בבני יהודה תל אביב.ב-6 בפברואר 2025 חתם  בהפועל עירוני ראשון לציון.
לזכותו של בראון ארבע הופעות בנבחרת הצעירה.
יהודה בר מרימר

ערך זה עוסק באמורא בדור השביעי, חברו של מר בר רב אשי. אם התכוונתם לאמורא בדור החמישי, תלמידו של רבא, ראו .
| --- | --- |
 תקופת הפעילות:  הדור השביעי לאמוראי בבל
 השתייכות:  ישיבת סורא
 בני דורו:  מר בר רב אשי, רב אחא מדפתי
 אב:  מרימר
 
יהודה בר מרימר (או יהודה מר בר מרימר) היה אמורא בבלי בדור השביעי, בנו של מרימר ראש ישיבת סורא.
לא מובאות בתלמוד הלכות בשמו, אך נזכרות כמה מהנהגותיו ההלכתיות. אחת מהן היא בנוגע למצוות ביומו תתן שכרו. הוא היה אומר למשמשו, לשכור פועל לעבוד אצלו, ולהתחייב שבעל הבית - הוא יהודה בר מרימר - ישלם לו, מכיוון שחשש שמא יעבור על העבירה החמורה של "ביומו תתן שכרו", ובצורה כזו, כאשר לא הוא בעצמו משכיר את הפועל, הוא אינו מחויב במצווה.
מעשה נוסף בתלמוד מספר  כי הוא ישב יחד עם מר בר רב אשי ועם רב אחא מדפתי, ומכיוון שכולם היו שווים בחכמה, הם חשבו שאין צורך שהם יזמנו לפני ברכתם, ועדיף שכל אחד יברך ברכת המזון בעצמו, אלא שמרימר העמיד אותם על טעותם.
ישנו אמורא נוסף בשם זה, שחי כשני דורות קודם לכן, והיה תלמידו של רבא וחברו של רב פפא. יש המציעים כי אחד משני האישים נקרא בעצם "יהודה מר בר מרימר". לדעת הרב אהרן היימן תלמידו של רבא הוא הקרוי בתוספת "מר", וחברו של מר בר רב אשי קרוי בלא "מר"., אך יש שכתבו להפך.
שמוליק צ'יזיק

| --- | --- |

תמונה זו מוצגת בוויקיפדיה בשימוש הוגן. נשמח להחליפה בתמונה חופשית.
 לידה:  5 בספטמבר 1945
 פטירה:  16 באפריל 1987 (בגיל 41)
 מוקד פעילות:  ישראל 
 שפה מועדפת:  עברית 
 
שמואל (שמוליק) צ'יזיק (5 בספטמבר 1945 – 16 באפריל 1987) היה פזמונאי, מלחין וזמר ישראלי. צ'יזיק עבד עם הזמר אריאל זילבר, אך כתב והלחין שירים גם לאמנים נוספים.
צ'יזיק זכה להכרה מועטה יחסית, על אף ששיריו היו ללהיטים ואחדים מהשירים שכתב המשיכו להתפרסם גם לאחר מותו.
זכה פעמיים בפרס "כינור דוד".
ביוגרפיה > שנות הארבעים עד שנות השישים

צ׳יזיק נולד לאסיה לבית לוינסקי ויצחק חרפי (צ'יזיק), מחלוצי התעופה בארץ ישראל, למשפחה בת שני ילדים. הוא החל לכתוב שירים כבר מגיל צעיר, ובגלל עבודתו של אביו נאלץ לחיות תקופה מסוימת עם הוריו באפריקה ובשיקגו. הוא שהה קצרות בישראל לאחר פטירת אביו בסוף שנות ה-50 ועבר עם משפחתו ללוס אנג'לס.
צ׳יזיק התגייס לצה"ל, אך לא השתלב במסגרת, ושהה באירופה, מתוך כוונה לשוב לארצות הברית. לבסוף, בגיל 20, החליט צ'יזיק לשוב לישראל.
שמוליק חיבר עם אריאל זילבר שירים בשפה האנגלית, וב-1974 הלחין את שירו הראשון בעברית, "ג'וליה", לפסטיבל שירי הילדים. אולם השיר לא התקבל לתחרות[דרוש מקור].
ביוגרפיה > שנות השבעים

פריצתו הגדולה של צ'יזיק הייתה בשנת 1976, כשכתב והלחין את השיר "רוצי שמוליק". חבר להקת תמוז, אריאל זילבר, קיבל מצ'יזיק את השיר והציע אותו לשאר חברי הלהקה, אך אלה דחו אותו בטענה שאינו רוקיסטי ולא תואם את רוח הלהקה. זילבר החליט להקליט את השיר באופן עצמאי בעזרתו של חיים רומנו והשיר הפך מהר ללהיט שהתנגן ללא הפסק בתחנות הרדיו. במצעד הפזמונים העברי השנתי של רשת ג' נבחר השיר כ"שיר השנה".
בשנת 1976, לאחר ההצלחה של "רוצי שמוליק", עזר צ'יזיק לזילבר, שעזב את להקת תמוז, בעבודתו על אלבום חדש, שכלל את הלהיט המשותף שלהם "רוצי שמוליק". השילוב בין השניים הוביל את האלבום להצלחה רבה ולהיקף מכירות של כשבעים אלף עותקים. בעקבות ההצלחה באותה שנה, הצליח צ'יזיק להכניס שיר ילדים שהלחין - "סיבה למסיבה", לפסטיבל שירי הילדים. את השיר כתבה לאה לופנפלד וביצע אלי גורנשטיין.
בשנת 1977 היה צ'יזיק בתקופה הפורייה בחייו. זילבר המשיך להקליט משיריו, בהם "איך עפות המחשבות", "שיר הזרוק" (שהלחין זילבר) ועם להקת ברוש את "דמעות זולגות על חלוני". באותה שנה הקליט יגאל בשן שני שירים יחד עם צ'יזיק: "She May Be Yours" שכתבו והלחינו שניהם ביחד ו-"My Suzanne" בלחן משותף של שניהם, שתורגם מאוחר יותר, בשנת 1981, ל"סיוון", שהיה להיט גדול, ובוצע על ידי בשן עם עיבוד ונגינה של להקת "ברוש".
ב-1978 יצא האלבום "זה הזמן" של נירה גל ובו השיר "השמש עוד זורחת" שכתב והלחין צ'יזיק.
ביוגרפיה > שנות השמונים

בשנת 1980 הלחין והקליט עופר אקרלינג את השיר "בחברה להגנת הטבע" שכתב צ'יזיק, אך ההקלטה לא פורסמה. כעבור שנתיים, בשנת 1982, הקליט אריאל זילבר את לחנו של צ'יזיק לשיר, בביצוע שהפך ללהיט גדול.
להיט בולט אחר של צ׳יזיק משנות השמונים הוא "שרית הספרית", בביצוע להקת הנח״ל. לשיר הוקלטו גם ביצועים נוספים.
חבריו של צ'יזיק דחפו אותו לבצע את שיריו בעצמו ובאוקטובר 1984 הוציא צ'יזיק תקליטון סינגל ובו שני שירים שהקליט באולפני "טריטון": "אף אחד לא מזיל דמעה" ו"מישהו אוהב אותך". בהקלטת הסינגל השתתפו יוצאי להקת "תמוז" - יהודה עדר, שגם היה אחראי על העיבודים וההפקה המוזיקלית של התקליטון ואיתן גדרון בגיטרות, אלון אולארצ'יק בבס, אלון הלל בתופים, משה לוי באורגן האמונד, יהודית רביץ ומזי כהן בקולות. השיר "אף אחד לא מזיל דמעה" הושפע משירו של בוב דילן "Just Like A Woman".
חברת התקליטים סי.בי.אס ניסתה לפרוץ לשוק הסינגלים עם סינגל זה.
למרות כישרונו כפזמונאי, לא זכה צ'יזיק להצלחה בקנה מידה נרחב.
צ'יזיק נפטר ביום חמישי י"ז בניסן חול המועד פסח תשמ"ז, ב-16 באפריל 1987, מסיבוכים של מחלת לב כלילית שהוחמרה על ידי צריכה מסיבית של סיגריות ומשקאות חריפים, והובא למנוחות ביום שלישי כ"ב בניסן תשמ"ז, ב-21 באפריל 1987, בבית העלמין בקריית גת. הוא נטמן לצד אביו יצחק חרפי שהיה ממקימי העיר המקומית.
לאחר מותו, המשיכו אמנים רבים להקליט את שיריו של צ׳יזיק. יזהר אשדות הלחין והקליט את ״מה תאמרי״, שהפך ללהיט גדול.
ב-2010, יותר מ-20 שנה לאחר מותו, הוציא פיטר רוט אלבום בשם "שר צ'יזיק", המוקדש כולו לשיריו של צ'יזיק.
ביוני 2015, הוציא אריאל זילבר את השיר "לאן פנתה אהבתנו", אותו כתב והלחין צ'יזיק בשנות ה-60. זה היה הסינגל הראשון שיצא מתוך אלבומו החדש של זילבר. האלבום, "מישהו", שמורכב כולו משיריו של שמוליק צ'יזיק, יצא במרץ 2016 וזכה להצלחה מסחרית וביקורתית. השירים: "מישהו", "לאן פנתה אהבתנו" ו"הלוואי ויכולתי" יצאו מאוחר יותר גם כן כסינגלים.
בשנת 2020 רועי זילבר, בנו של אריאל זילבר, ערך רמיקס לשיר "אף אחד לא מזיל דמעה" וביים לו וידאו קליפ.
משיריו

ג'וליה
רוצי שמוליק - לחן וביצוע: אריאל זילבר
תני לי מחסה - לחן: שמוליק צ'יזיק ואריאל זילבר
סיבה למסיבה - מילים: לאה לופנפלד, ביצוע: אלי גורנשטיין
איך עפות המחשבות
שיר הזרוק - לחן וביצוע: אריאל זילבר
דמעות זולגות על חלוני - מילים ולחן: שמוליק צ'יזיק ואריאל זילבר
She May Be Yours - לחן: יגאל בשן
My Suzanne\סיוון - מילים ולחן: שמוליק צ'יזיק ויגאל בשן
בחברה להגנת הטבע
איש בודד איש נודד - מילים ולחן: שמוליק צ'יזיק, ביצוע ירדנה ארזי (1984)
אף אחד לא מזיל דמעה - מילים, לחן וביצוע: שמוליק צ'יזיק
בוא אליי
יש לי חלום
סיפור אהבה
שוב לבד
שוק הכרמל - לחן: ירוסלב יעקובוביץ', ביצוע: ירדנה ארזי
שרית הספרית - לחן: שמוליק צ'יזיק ואריאל זילבר, ביצוע: להקת הנח"ל (1985)
לה ולי - מילים: לאה לופנפלד
לעולם
הלוואי ויכולתי
האמת
מה תאמרי - לחן וביצוע: יזהר אשדות (1992)
רות - לחן וביצוע: יזהר אשדות
אני ואת על השמיכה - לחן: אלדד תמיר
מונה
סובב סובב
פה ושם
השמש עוד זורחת
כוכב נודד בערבה - לחן וביצוע: רן אלירן
זפטא מהסבתא
מישהו
לאן פנתה אהבתנו
והיה אם תלכי
לורן
סיון-לחן:יגאל בשן
הערות שוליים

↑  אודי שרבני‏, שיר הזרוק, חלק א', באתר וואלה, 1 באפריל 2010
↑  יואב קוטנר, פיטר רוט זוכר את שמוליק צ'יזיק, קוטנר רוק.נט, 8 במאי 2010
↑  וואלה! תרבות‏, אריאל זילבר שר "לאן פנתה אהבתנו", באתר וואלה, 4 ביוני 2015
| --- | --- |
בקרת זהויות :  NLI: 987007312881505171  ISNI: 0000 0003 6985 0436  MusicBrainz: 91bd9902-1b37-4069-a9a5-06edba2b16a5  VIAF: 244797202   WorldCat (עם VIAF): 244797202
אריאל לוגסי

אריאל לוגסי (נולד ב-24 בנובמבר 2004) הוא כדורגלן ישראלי המשחק בעמדת קשר הכנף ההתקפי בקבוצת מכבי הרצליה.
קריירת מועדונים

אריאל לוגסי נולד לליאור ודבי לוגסי. החל לשחק כדורגל במחלקת הנוער של הפועל פתח תקווה. בשנת 2015 עבר למחלקת הנוער של מכבי פתח תקווה.
ב-1 באוגוסט 2021 הוא ערך את הופעת הבכורה שלו בקבוצה הבוגרת של מכבי פתח תקווה, כשנכנס כמחליף בדקה ה-77 בהפסד 0–1 להפועל תל אביב במסגרת גביע הטוטו 2021/2022.
בספטמבר 2024 הושאל למכבי הרצליה.
נבחרות ישראל

לזכותו שבע הופעות במדי נבחרת נערים ב' של ישראל עד גיל 16, ושלוש הופעות ואף שער במדי נבחרת נוער ב' של ישראל עד גיל 18.
מאז 2021 נכלל לוגסי בסגל נבחרת ישראל עד גיל 19, והיה שותף להעפלתה של הנבחרת לטורניר הסופי של אליפות אירופה בשנת 2022 בפעם השנייה בתולדותיה. לוגסי שיחק בכל חמשת המשחקים של הנבחרת בטורניר הסופי, ואף כבש את שער הבכורה שלו בשלב-הבתים של הטורניר במשחק מול סרביה שהסתיים בתיקו 2–2. לוגסי אף שיחק ובישל גם בהפסד 1–3 לאנגליה בגמר, במשחק שהסתיים בהפסד לאחר הארכה בתוצאה 1–3. לוגסי סיים כמלך הבישולים של הטורניר, עם 3 בישולים. כמו כן, נבחר השער של לוגסי בניצחון 4–2 על אוסטריה בשלב-הבתים של הטורני הסופי, על-ידי UEFA במקום השלישי בדירוג "שער הטורניר" (כשבמקום הראשון נבחר שער הגמר של עמיתו לנבחרת אוסקר גלוך).
לזכותו של לוגסי 20 הופעות ו-3 שערים במדי נבחרת הנוער עד גיל 19.
תארים

גביע המדינה: 2023/2024
סגנות אלוף האלופים: 2024
אליפות ליגת המשנה: 2022/2023
אליפות אירופה עד גיל 19: מקום שני (2022)
גביע העולם עד גיל 20: מקום שלישי (2023)
מלך הבישולים של אליפות אירופה עד גיל 19: 2022
הערות שוליים

↑  רענן ברנובסקי‏, "ווינרים אמיתיים": הורי נבחרת הנוער מתגאים בהישג ההיסטורי, באתר וואלה, 3 ביולי 2022
↑  https://www.football.org.il/leagues/games/game/?season_id=-1&game_id=732408
1 2  ההתאחדות לכדורגל בישראל - שחקן נבחרת, באתר www.football.org.il
↑  לוגסי בפסגת המבשלים: מספרי יורו הנוער, באתר ערוץ הספורט, 2 ביולי 2022
↑  Oscar Gloukh wins 2022 Under-19 EURO Goal of the Tournament, אתר UEFA, ‏5 ביולי 2022
שי אייזן

שי לי אייזן (נולד ב-27 באוגוסט 2000) הוא כדורגלן ישראלי, אשר משחק בעמדת הקשר במועדון הפועל ראשון לציון.
קריירה

אייזן התחיל את הקריירה שלו בקבוצת הילדים של סקציה נס ציונה, עיר הולדתו, ובגיל עשר הצטרף לקבוצת הילדים של הפועל תל אביב. ב-4 בנובמבר 2019 ערך אייזן את הופעת הבכורה שלו בקבוצה הבוגרת בהפסד 1–2 למכבי חיפה, במסגרת המחזור השמיני של ליגת העל. ב-24 בפברואר 2020 הורחק אייזן בהפסד 0–3 למכבי תל אביב.
ב-2 ביוני 2021 הבקיע את שער השוויון בדקה ה-116 במסגרת גמר גביע המדינה, אך לאחר בדיקה במערכת ה-VAR השער נפסל לאחר שהתגלה כי אייזן ביצע עבירה במהלך שהוביל להבקעת השער. בגין העברה שביצע אף הורחק בכרטיס אדום ישיר.
בראשית חודש יולי 2022 נמכר אייזן למ.ס אשדוד תמורת כ-670 אלף שקל. הוא חתם על הסכם לארבע שנים, אך הסכם זה בוטל כעבור מספר ימים באופן חד צדדי על ידי אשדוד.
ב-9 באוקטובר 2022 חתם בבית"ר ירושלים. ב-8 בינואר 2023 שוחרר מבית"ר ירושלים וחתם בבני יהודה.
ב-4 בפברואר 2024 חתם בהפועל ראשון לציון.
הערות שוליים

↑  גיא בן זיו, ‏רומן קצר: אייזן שוחרר מבית"ר וחתם בבני יהודה, באתר ONE‏, 8 בינואר 2023
ערך זה הוא קצרמרבנושא כדורגלנים ישראלים. אתם מוזמנים לתרום לוויקיפדיה ו.
גיורא שרף

| --- | --- |
אין תמונה חופשית
 לידה:  1951 (בן 74 בערך)
 פעילות בולטת:  אירגוני חולים
 השכלה:  המכללה האקדמית נתניה  אוניברסיטת בר אילן
 עיסוק:  ייזום וניהול עמותות חולים
 צאצאים:  4
 
גיורא שרף (נולד ב-1951) הוא פעיל חברתי ישראלי, מייסד ויושב ראש עמותות למען חולי סרטן הדם בארץ, מייסד ומנהל עמותות חולי סרטן דם בינלאומיות. שרף מוביל פעילויות לקידום מעורבות חולים במחלות סרטן הדם, בהעצמתם ובתמיכה בהם ובבני משפחותיהם.
קורות חיים

שרף נולד בשנת 1951. למד בבית הספר היסודי התומר בעכו. סיים את בית הספר התיכון על שם טשרניחובסקי, נתניה. שרת בצה"ל כקצין מערך ההגנה האווירית שנקרא בעבר נ.מ וכמפקד קורס בבית הספר להגנה אווירית של צה"ל.
בעל תואר ראשון במנהל עסקים, התמחות בניהול בתי מלון מאוניברסיטת מדינת פלורידה, ארה"ב. בוגר תואר ראשון במשפטים LLB במכללה האקדמית נתניה ותואר שני במשפטים ללא משפטנים מאוניברסיטת בר-אילן. חבר בלשכת עורכי הדין.
עד שנת 2000 היה הבעלים והמנהל של בית המלון חוף התמרים, עכו ויו"ר התאחדות בתי המלון בגליל המערבי. בגיל 50 במסגרת בדיקות שגרתיות, אובחן שרף כחולה בלוקמיה מילואידית כרונית CML . הרופאים העריכו כי נותרו לו בין שלוש לחמש שנים לחיות. לאחר איבחון המחלה, שרף החל לחפש מידע על מחלתו ואפשרויות טיפול. הוא הצליח להתקבל לניסוי קליני בגרמניה בתרופה חדשנית בשם גליבק Imatinib, שלימים אושרה על ידי מנהל המזון והתרופות האמריקאי FDA ונכנסה לסל התרופות בישראל. משך הטיפול במחלתו על ידי תרופה זו היה 14 שנים, עד להחלמתו.
קריירה מקצועית

בעקבות התמודדותו עם המחלה, עם יחס הרופאים לרצונו להיות מעורב יותר בניהול מחלתו ועם חוסר המידע הזמין לציבור, החליט שרף להקדיש את חייו לסיוע לחולים אחרים. בשנת 2002 הקים את עמותת חולי לוקמיה מילואידית כרונית CML בישראל. העמותה החלה את דרכה עם שבעה חולים מקומיים בבית החולים לניאדו, נתניה, וכיום היא מונה כ-600 חברים ברחבי הארץ.
בשנת 2013 הקים עמותה נוספת שהיא העמותה הגדולה ביותר בישראל לחולים במחלות סרטן הדם שכוללות את כל סוגי הלוקמיות הכרוניות והחריפות, כל סוגי הלימפומות, ומחלות מיילופרוליפרטיביות. שם העמותה חלי"ל האור והיא מספקת מגוון שירותי תמיכה, מידע וליווי לחולים ולבני משפחותיהם.
קריירה מקצועית > העצמת חולים

העמותות אותן הוא הקים מספקות לאלפי חולי סרטן הדם בישראל: מידע וכלים להתמודדות עם המחלה, הכוונה וייעוץ, תמיכה של מנטורים, תמיכה נפשית, מידע עדכני על טיפולים ומחקרים והתמודדות עם תופעות לוואי של הטיפולים.
שרף פועל להעלאת המודעות למחלות סרטן הדם הלימפה ומח העצם הן בקרב החולים ובני משפחותיהם והן בקהילה הרפואית. הוא מדגיש את חשיבות העלאת ידע של החולים ובני משפחותיהם על מהלכי המחלה, הטיפולים המוצעים ועל תופעות הלוואי. המידע מועבר למטופלים על ידי אתר אינטרנט פעיל ומעודכן, הרצאות ומפגשי חולים, חוברות מידע והפקת סרטונים על כל מחלה והטיפולים האפשריים. שרף מדגיש את חשיבות העצמת החולים והפיכתם לשותפים פעילים בניהול מחלתם. הוא מאמין שחולה בעל ידע על מחלתו והטיפולים בה, המשתתף בניהול המחלה יחד עם הרופא, חי חיים ארוכים יותר ובאיכות חיים טובה יותר. שרף מקדם ניהול אקטיבי של המחלה על ידי החולים ופועל להעצמת החולים על מנת שיהיו שותפים בהחלטות על דרכי ניהול המחלה. הוא מגבה את פעילות העמותות בעזרת מחקרים על צרכי החולים, עמדותיהם והענות לטיפולים.
שרף דואג לקשר של העמותות אותן הוא מנהל, עם מערכת הבריאות וחברות תרופות, כדי להבטיח נגישות של חברי העמותות לתרופות וטיפולים מתקדמים. במקרים רבים הצליחו לשכנע את חברות תרופות לספק תרופות מצילות חיים לחולים שלא יכלו לקבלן בדרכים אחרות, כולל טיפולי חמלה. שרף יצר קהילה חזקה ומגובשת של חולי סרטן הדם בישראל, המעניקה תמיכה הדדית ותחושת שייכות לחברי העמותות. הוא דואג להגדלת רשתות תמיכה לחברי העמותות. בפעילותו הצליח לשנות את התפיסה הרווחת בציבור לגבי מחלות סרטן הדם, להראות שאפשריים חיים עם המחלה וקיימת תקווה. בעמותת CML חברים 50% מהחולים במחלה, נתון שהוא חריג במונחים של עמותות חולים בארץ ובעולם המעידים על הצטרפות כ-10% מהחולים במחלה לעמותת החולים בה. הוא פועל רבות לשיתוף חולים והשמעת קולם ודעותיהם בוועדות בכנסת, בכנסים רפואיים ובפני נציגי משרד הבריאות. הוא פעיל גם בקרב רופאים וסטודנטים לרפואה על מנת שישתפו יותר ויותר את החולים בהחלטות הקשורות למחלתם.
הוא פועל לשיתוף חולים בהחלטות על סל התרופות. ועדת הסל פתחה אפשרות למכתבי עדות של מטופלים שמספרים על השינוי שהתחולל בחייהם בעקבות הטיפולים החדשים שהם מקבלים. זהו צעד קטן של שיתוף ועוד ארוכה הדרך כדי שנידמה למדינות אחרות באירופה וארצות הברית.
בשיתוף עם אוניברסיטת אריאל הקים אקדמיה למנהלים ופעילים של עמותות חולים בישראל. מטרת האקדמיה היא להפוך את ניהול עמותות החולים למקצועי ותואם מודלים הקיימים בעולם. לתת בידי הפעילים כלים וידע יישומי ומיומנויות לניהול, כדי לאפשר להם הובלה ותמיכה בחולים ובני משפחותיהם, לצורך קידום רמת המקצועיות של עמותות החולים בישראל. האקדמיה תבטיח יצירת מאגרי נתונים הנדרשת לפעילות אירגוני החולים. תיזום מחקרים על צרכי החולים ודרכים להקל על הטיפולים במחלות. תעודד קשר של ארגוני חולים עם אירגוני בריאות ומקבלי החלטות.
פעילות בין לאומית

שרף הוא ממייסדי וחבר הנהלת עמותת הגג של חולי לויקמיה בעולם, המאגד עמותות גג של 4 סוגי סרטן הדם : רשת עמותות הלויקמיה המיילואידית הכרונית CML העולמית, רשת עמותות הלויקמיות החריפות ALAN העולמית, רשת עמותות מחלות מח העצם MPN העולמית ורשת עמותות הלויקמיה הלימפוציטית הכרונית CLL העולמית.
שרף ייסד והוא חבר הועד המנהל של רשת עמותות הלויקמיה המיילואידית הכרונית  העולמית CML. ארגון המשלב 130 עמותות חולים מ-100 מדינות.
שרף חבר הועד המנהל של רשת עמותות מחלות מח העצם העולמית MPN .
שרף חבר בועדות בינלאומיות, העוסקות בפיתוח ניסויים קליניים ותרופות חדשות לחולי CML ומייצג בהן את צרכי החולים וחוויותיהם בשימוש בתרופות. על מנת להשפיע על כך שהניסויים יהיו יותר נסבלים למטופלים ולודא שתופעות הלואי מהתרופות החדשות, תהיינה יותר קלות. הוא מוזמן להרצות בקונגרסים לאומיים ובינלאומיים על נושאים כמו: חוויית החולה ונקודת המבט שלו, איכות החיים, היענות לטיפול, גישה חיובית לתרופות.
גיורא הוא בוגר תוכנית The European Patients' Academy (EUPATI) שהיא שותפות של קונסורציום המפגיש מטופלים, תעשיית התרופות, האקדמיה, ארגונים ללא מטרות רווח ורגולטורים.
פרסים

באוקטובר 2022 זכה בפרס International CML Foundation -ICMLF הארגון הבינלאומי לחולי CML.
מאמרים

מידע על כל פירסומיו באתר ResearchGate
G. Sharf, C. Marin, J.A. Bradley, Z. Pemberton-Whiteley, F. Bombaci, R.O. Christensen, B. Gouimi, N.B. Deekes, M. Daban, J. Geissler  "Treatment-free remission in chronic myeloid leukemia: the patient perspective and areas of unmet needs" – Leukemia – פורסם באינטרנט במאי 2020  https://doi.org/10.1038/s41375-020-0867-0
G. Saglio, G. Sharf, A. Almeida, A. Bogdanovic, F. Bombaci, J. Cugurovic, N. Deekes, V. Garcia-Gutiérrez, J. de Jong, S. Narbutas, P. Westerweel, D. Zackova  "Considerations for Treatment-free Remission in Patients With Chronic Myeloid Leukemia: A Joint Patient–Physician Perspective" - Clinical Lymphoma, Myeloma &
Leukemia, Vol. 18, No. 6, 375-9 – 2018
ראו גם

עמותת חולי CML-  www.cml.org.il
עמותת חלי"ל האור-   www.halil.org.il
הערות שוליים

↑  עמותת חליל האור ועמותת CML, באתר MyMed
↑  דוד חיון, גיורא שרף, מונה ליו"ר התאחדות בתי המלון באיזור הגליל המערבי, באתר גלובס, ‏25.08.2002
1 2  רותי ברמן, בן אדם, יש לך שלוש שנים לחיות, באתר חדשות נתניה, ‏10/09/2020
↑  אתר הבית של חולי CML, באתר CML
1 2  דורון קופרשטיין, איך עמותות החולים משנות את עולם הרפואה, ‏02.01.22
↑  חל"יל האור-החזון לרפא השליחות לסייע, הבית של חולי סרטן הדם בישראל, באתר חלי"ל האור
1 2  גיורא שרף, "אעשה הכל כדי להציל חולים נוספים": המסע של גיורא, באתר ynet, 30 בדצמבר 2024
↑  Interview with a Patients’ Advocate, Karger publishers, ‏28.01.2020
↑  האקדמיה לעמותות חולים, באתר אוניברסיטת אריאל בשומרון
↑   האקדמיה למנהלי עמותות חולים – קורס אקדמי ראשון מסוגו בישראל, באתר DoctorsOnly‏, 7 בנובמבר 2021
↑  The Leukemia Patient Advocates Foundation, The Leukemia Patient Advocates Foundation (LePAF)
↑  גיורא שרף ויאן גייסלר, סיכום כנס ה- ASH 2013, באתר E-med אונקולוגיה, ‏02/01/2014
↑  Myeloproliferative neoplasms (MPNs) -Steering Committee and Team, MPNan
↑  Giora Sharf, ESH CML 2022 | The patient’s and patient advocate’s perspective on achieving a cure in CML, VJhemONC, ‏22 Oct 2022
↑  Addressing the problem of adherence to treatment, eCancer, ‏27/07/2012
↑  The European Patients' Academy (EUPATI)
↑  The 2022 iCMLf Prize is awarded to Giora Sharf and Jan Geissler, iCMLf
אמיר ברקוביץ'

אמיר ברקוביץ' (נולד ב-3 ביוני 2000) הוא כדורגלן ישראלי המשחק בעמדת הקיצוני בהפועל ראשון לציון.
קריירה

ברקוביץ' החל את הקריירה שלו בקבוצת הילדים של הפועל פרדסיה, ממנה עבר לזו של הפועל רעננה ובהמשך שיחק גם בזו של מכבי הרצליה. בגיל 16 הצטרף לקבוצת הנערים של בארנסלי, במדיה שיחק שלוש שנים.
בקיץ 2019 חתם במכבי תל אביב והושאל לבית"ר תל אביב בת ים במדיה שיחק שנתיים. בעונתו הראשונה במועדון כבש שמונה שערים ב-33 משחקי ליגה ועונה לאחר מכן היה שותף לשחזור הישג השיא של המועדון בגביע המדינה כאשר הגיעה לחצי הגמר בו הפסידה להפועל תל אביב.
ב-25 במאי 2021 חתם במכבי נתניה מליגת העל. ב-11 בספטמבר 2021 ערך את הופעת הבכורה שלו בליגת העל בהפסד 1–3 להפועל נוף הגליל. ב-10 במאי 2022 הבקיע את שער הבכורה שלו בניצחון 0–3 נגד בני סכנין.
ב-25 במאי 2023 חתם במכבי פתח תקווה, אך ב-2 באוגוסט עזב וחתם לשלוש שנים בבית"ר ירושלים. ב-16 בדצמבר 2023 כבש ברקוביץ' את שערו הראשון והיחיד במדי בית"ר, במשחק מול בני סכנין. ב-31 בינואר 2024 הושאל להפועל חדרה.
ב-24 ביוני 2024 חתם לעונה אחת בהפועל פתח תקווה.
ב-6 בפברואר 2025 חתם בהפועל ראשון לציון.
הערות שוליים

↑  משה שיינמן, אמיר ברקוביץ' חתם במכבי תל אביב והושאל, באתר ynet, 6 באוגוסט 2019
↑  מאור רחמני, ‏אמיר ברקוביץ' חתם לשנתיים במכבי נתניה, באתר ONE‏, 25 במאי 2021
↑  תומר חבז, ‏מכבי פ"ת החתימה את מחמיד ואמיר ברקוביץ', באתר ONE‏, 25 במאי 2023
↑  תומר לוי, ‏מפתיע: אמיר ברקוביץ' חתם בבית"ר ירושלים, באתר ערוץ הספורט, 2 באוגוסט 2023
↑  תומר חבז, ‏אמיר ברקוביץ' חתם בהפועל חדרה עד לסיום העונה, באתר ONE‏, 31 בינואר 2024
↑  תומר חבז, ‏אמיר ברקוביץ' חתם לעונה בהפועל פתח תקווה, באתר ONE‏, 24 ביוני 2024
מרקו רוביו

מרקו אנטוניו רוביו (באנגלית: Marco Antonio Rubio; נולד ב-28 במאי 1971) הוא פוליטיקאי אמריקאי המכהן כמזכיר המדינה של ארצות הברית בממשלו השני של הנשיא דונלד טראמפ, החל מ-21 בינואר 2025. בין השנים 2011–2025 כיהן כחבר הסנאט של ארצות הברית מטעם מדינת פלורידה. במהלך כהונתו בסנאט היה יו"ר ועדת המודיעין ויו"ר ועדת העסקים הקטנים. טרם היבחרו לסנאט היה חבר בית הנבחרים של פלורידה בשנים 2000–2008.
רוביו הוא מזכיר המדינה הראשון שמדינת ביתו היא פלורידה, הלאטיני הראשון בתפקיד, והלאטיני הבכיר ביותר בהיסטוריה של ארצות הברית.